На основу  члана 14.  Ротари клуба Ниш Центар Управни одбор Ротари клуба Ниш Центар на својој седници одржаној дана     09.10. 2010. године, доноси

П Р О Ц Е Д У Р Е

О ПРИЈЕМУ НОВИХ ЧЛАНОВА

У РОТАРИ КЛУБ НИШ ЦЕНТАР

Члан 1.

Процедуре о пријему нових чланова (у даљем тексту: Процедуре) дефинишу поступак пријема нових, активних чланова у Ротари клуб Ниш Центар (у даљем тексту: Клуб). 

Основни принципи који се примењују приликом одабира кандидата за чланство у апсолутној су сагласности и подударају се са смерницама које препоручује Ротари Интернационала у документима Membership Development Resource Guide и Membership Development Booklet, расположивим на интернет сајту www.rotary.org
А/ УЛАЗАК У ПРОЦЕДУРУ

Члан 2.

Кандидата за пријем у Клуб може да предложи сваки активни члан (у даљем тексту: предлагач).

Кандидат мора да има гостовање на неком од претходних редовних састанака Клуба као гост-предавач са темом из професионалног или неког другог поља којим се активно бави.

Члан 3.

Предлагач на редовном састанку Клуба саопштава присутним члановима своју намеру да поднесе Захтев за улазак у процедуру за свог кандидата.

Предлагач подноси Управном одбору клуба  Захтев за улазак у процедуру за пријем новог члана у редовно чланство Клуба, преко секретара Клуба.
Захтев садржи:

1.
име и презиме кандидата, 

2.
датум и садржај његовог претходног гостовања,

3.
фотографију кандидата у дигиталној форми,

4.
датум и место рођења, 

5.
податке о образовању и стручној спреми,

6.
адресу становања и запослења, 

7.
број телефона код куће и на послу, 

8.
број мобилног телефона,

9.
е-маил адресу,

10.
интернет-адресу презентације фирме у којој кандидат ради,

11.
интернет-адресу личне презентације кандидата (уколико је кандидат поседује), 

12.
кратку биографију кандидата,

13.
листу особина и резултата кандидата, које га чине истакнутим професионалцем и лидером у његовој професији,

14.
предлог класе (ростер-класификације) за кандидата,

15.
податак о томе да ли је кандидат већ био у процедури за пријем или био члан неког Ротари клуба. 

Тврдње изнете у захтеву, предлагач је дужан да, на захтев Управног одбора, додатно образложи и усмено на састанку Управног одбора.

Члан 4.

О Захтеву за улазак у процедуру расправља и одлучује Управни Одбор на првом наредном састанку, у року од најмање 7 дана,  а највише 30 дана. 

У случају да је предложена класа (ростер-класификација) већ заузета, не гласа се, већ се сматра да је захтев одбијен, уз образложење да разлог одбијања нису особине кандидата, већ колизија класа. 

О исходу гласања секретар Клуба одмах обавештава предлагача, а на следећем клупском састанку обавештава чланове Клуба.

Секретар Клуба обавештава и остале Ротари клубове у граду о исходу гласања.

Члан 5. 

У случају да предложена класа (ростер-класификација) није заузета, може да се приступи гласању.

Управни Одбор може да гласа о захтеву ако је присутно више од половине његових чланова.

Одлука се доноси тајним гласањем (писменим путем, заокруживањем ЗА, УЗДРЖАН или ПРОТИВ). На гласачком листићу пише текст:

»У вези предлога да        (име и презиме Кандидата)            уђе у Процедуру за пријем, гласам

ЗА                                              УЗДРЖАН                                     ПРОТИВ«

Члан 6. 

Ако је кандидат добио не више од једног гласа ПРОТИВ, при чему је укупан број неуздржаних гласова (ЗА и ПРОТИВ) најмање 2/3 чланова борда, сматра се да је захтев прихваћен. Секретар Клуба обавештава Предлагача да је Кандидат добио дозволу за улазак у Процедуру за пријем и позива кандидата да присуствује састанцима Клуба. Датум почетка процедуре је датум првог следећег клупског састанка, на коме је кандидат присутан.

Члан 7.

Ако је кандидат добио два гласа ПРОТИВ, процедура се одлаже за најмање шест месеци. Након тог периода, предлагач може поново да преда Захтев за улазак у процедуру. О исходу гласања секретар Клуба одмах обавештава предлагача,  а на следећем клупском састанку обавештава чланове Клуба.

Секретар Клуба обавештава и остале Ротари клубове у граду о исходу гласања.

Члан 8.

Ако је кандидат добио више од два гласа ПРОТИВ, сматра се да је захтев трајно одбијен. О исходу гласања секретар Клуба одмах обавештава предлагача, а на следећем клупском састанку обавештава чланове Клуба.

Секретар Клуба обавештава и остале Ротари клубове у граду о исходу гласања.

Б/ ПРОЦЕДУРА ЗА ПРИЈЕМ

Члан 9.

Процедура за пријем у чланство траје најмање 60 а највише 180 дана, током којих Кандидат редовно долази на састанке и има иста права и обавезе као и активни чланови Клуба, осим годишње обавезе према Ротарy Интернационали , дистрикту и под-дистрикту.

Предлагач постаје ментор кандидата. Ментор је дужан да током Процедуре за пријем упозна кандидата са правима и дужностима чланова Клуба, као и да обави елементарну едукацију кандидата о Ротарy Интернатионали. 

За све обавезе према Клубу , које Кандидат током овог периода евентуално остави неизмирене, пуну моралну и финансијску одговорност преузима ментор. 

Ц/ ПРИЈЕМ У ЧЛАНСТВО

Члан 10.

По истеку Процедуре за пријем ментор стиче право да поднесе Захтев за пријем кандидата у редовно чланство. 

Ментор на редовном састанку Клуба саопштава присутним члановима своју намеру да поднесе Захтев за пријем.

Ментор подноси Управном одбору клуба  Захтев за пријем Кандидата у редовно чланство Клуба, преко секретара Клуба. Захтев садржи:

1.
име и презиме кандидата, 

2.
датум уласка у Процедуру за пријем,

3.
изјаву ментора да је кандидат био редовно присутан на састанцима Клуба током Процедуре за пријем (најмање 60% присутности),

4.
изјаву ментора да кандидат нема неизмирених финансијских обавеза према Клубу током Процедуре за пријем,

5.
списак клупских акција у којима је кандидат учествовао током Процедуре за пријем (уколико их је било),

6.
предлог класе (ростер-класификације) за кандидата,

7.
кратку биографију кандидата.

Члан 11.

О Захтеву за пријем расправља и одлучује Управни Одбор на првом наредном састанку, року од најмање 7 дана,  а највише 30 дана.  

Уколико је у међувремену стигло више од две писане примедбе чланова Клуба, у којима оспоравају пријем кандидата не гласа се о предлогу. Сматра се да је предлог одбијен. Одлука се доноси јавним гласањем. 

Члан 12.

Ако је кандидат имао не више од једног гласа ПРОТИВ сматра се да је захтев прихваћен. Секретар Клуба обавештава ментора да је кандидат постао члан Клуба и позива кандидата да присуствује састанцима Клуба. 

Члан 13.

Ако је кандидат добио два гласа ПРОТИВ, улазак у чланство се одлаже за најмање шест месеци. Након тог периода, ментор може поново да преда Захтев за пријем. О исходу гласања секретар Клуба одмах обавештава предлагача, а на следећем клупском састанку обавештава чланове Клуба.

Члан 14.

Ако је кандидат добио више од два гласа ПРОТИВ, сматра се да је захтев трајно одбијен. О исходу гласања секретар Клуба одмах обавештава ментора, а на следећем клупском састанку обавештава чланове Клуба.

Секретар Клуба обавештава и остале Ротари клубове у граду о исходу гласања.

Д/ ЦЕРЕМОНИЈА ПРИЈЕМА И ПРИЈЕМ НОВОГ ЧЛАНА

Члан 15.

Церемонија пријема новог члана Клуба обавља се на редовном састанку Клуба. На том састанку нема гостију-предавача и једино на дневном реду има церемонију пријема новог члана. Церемонија пријема се обавља по свечаној процедури која је дефинисана Протоколом пријема новог члана Клуба, а у складу са препорукама Ротари Интернатионале из докумената наведених у члану 1. ове Процедуре.

Састанку Клуба на којој се обавља церемонија пријема могу да присуствују чланови породице новог члана, као и гости које новопримљени члан има право да позове, овим поводом, а у договору са Председником Клуба.

На том састанку Кандидат потписује Изјаву да је упознат са правима и дужностима члана Клуба и члана Ротари Интернационале.  Тај дан се сматра за почетак чланства у Клубу. 

Након обављене церемоније пријема,  секретар Клуба пријављује новог члана централи Ротари Интернационале.

Члан 16.

У наредном периоду, ментор је дужан да помогне новом члану приликом упознавања чланова Клуба, као и да му пружи све неопходне информације о Ротарy Интернатионали и Клубу.

Е/ ПРЕСТАНАК ЧЛАНСТВА

Члан 17.

Начин и услови за престанак чланства регулисани су клупским Статутом и документима Ротари Интернационале из члана 1. ове Процедуре.

Уколико члан из било ког разлога напусти Клуб и при томе остави неизмирене финансијске обавезе, ментор је у обавези да те обавезе измири.

Ф/ ПРЕЛАЗНЕ И ЗАВРШНЕ ОДРЕДБЕ

Члан 18.

Ове Процедуре усваја и тумачи Управни одбор Клуба. Процедуре ступају на снагу даном усвајања. 

Председник

Дејан Мандић
